2018. gada 18. decembrī Noteikumi Nr. 821

Rīgā (prot. Nr. 60 56. §)

**Grozījumi Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība"**

Izdoti saskaņā ar likuma

"[Par nodokļiem un nodevām](https://likumi.lv/ta/id/33946-par-nodokliem-un-nodevam)"

28.1panta piekto un sesto daļu

1. Izdarīt Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" (Latvijas Vēstnesis, 2014, 70. nr.; 2015, 103., 253. nr.; 2016, 189. nr.; 2017, 97. nr.; 2018, 236. nr.) šādus grozījumus:

1.1. svītrot 4., 5., 6., 7. un 7.1punktu;

1.2. izteikt 63. punktu šādā redakcijā:

"63. Nodokļu maksātāji par darījumiem saņemto samaksu apliecina ar darījumu apliecinošu dokumentu – ar kases čeku vai šo noteikumu 82., 82.1, 82.2, 84. un 85. punktā minētajos gadījumos ar numurētu un Valsts ieņēmumu dienestā reģistrētu kvīti (turpmāk – reģistrētā kvīts) vai ar elektroniski sagatavotu kvīti ar Valsts ieņēmumu dienesta elektroniskās deklarēšanas sistēmā ģenerētu numuru (turpmāk – elektroniski sagatavotā reģistrētā kvīts), vai ar numurētu un Valsts ieņēmumu dienestā reģistrētu biļeti (turpmāk – reģistrētā biļete), vai ar citu šajos noteikumos noteiktu samaksu apliecinošu dokumentu.";

1.3. papildināt noteikumus ar 68.1punktu šādā redakcijā:

"68.1 Šo noteikumu 82.1 un 82.2punktā minētais veselības aprūpes pakalpojumu sniedzējs un pasta komersants, izmantojot Valsts ieņēmumu dienesta elektroniskās deklarēšanas sistēmu, iesniedz iesniegumu par kvīšu numuru reģistrāciju. Iesniegumā norāda šādu informāciju:

68.11. nodokļu maksātāja nosaukums (fiziskai personai – vārds, uzvārds), nodokļu maksātāja reģistrācijas kods (ar pievienotās vērtības nodokli apliekamai personai – Valsts ieņēmumu dienesta piešķirtais ar pievienotās vērtības nodokli apliekamās personas numurs) un juridiskā adrese (fiziskai personai – deklarētā dzīvesvieta);

68.12. Valsts ieņēmumu dienesta elektroniskās deklarēšanas sistēmā ģenerējamo kvīšu numuru skaits;

68.13. informācija, ka iesnieguma iesniedzējs ir veselības aprūpes pakalpojumu sniedzējs vai pasta komersants;

68.14. precīzs šo noteikumu 71.10. apakšpunktā minētā rekvizīta (kontrolsummas) aprēķina algoritms, kurš ir pārbaudāms un atkārtojams.";

1.4. izteikt 71. punkta ievaddaļu šādā redakcijā:

"71. Reģistrētajā kvītī un elektroniski sagatavotajā reģistrētajā kvītī norāda šādus rekvizītus:";

1.5. izteikt 71.5. apakšpunktu šādā redakcijā:

"71.5. preču pircēja vai pakalpojuma saņēmēja nosaukums (fiziskai personai – vārds, uzvārds), nodokļu maksātāja reģistrācijas kods (ar pievienotās vērtības nodokli apliekamai personai – Valsts ieņēmumu dienesta piešķirtais ar pievienotās vērtības nodokli apliekamās personas numurs) un juridiskā adrese (fiziskai personai – deklarētā dzīvesvieta). Ja fiziskā persona neveic saimniecisko darbību, šajā apakšpunktā minētos rekvizītus norāda pēc tās pieprasījuma. Veselības aprūpes pakalpojumu sniedzējs par sniegtajiem medicīnas pakalpojumiem reģistrētajā kvītī un elektroniski sagatavotajā reģistrētajā kvītī norāda preču pircēja vai pakalpojumu saņēmēja vārdu, uzvārdu un personas kodu;";

1.6. izteikt 71.10. apakšpunktu šādā redakcijā:

"71.10. preču pārdevēja vai pakalpojuma sniedzēja paraksts. Elektroniski sagatavotajā reģistrētajā kvītī šo rekvizītu norāda atbilstoši prasībām par dokumentos norādāmajām kontrolsummām, kuras noteiktas normatīvajā aktā par nodokļu un citu maksājumu reģistrēšanas elektronisko ierīču un iekārtu tehniskajām prasībām;";

1.7. izteikt 75. punktu šādā redakcijā:

"75. Šo noteikumu 68. punktā minētās kvītis noformē trijos eksemplāros. Noformētās reģistrētās kvīts pirmo eksemplāru izsniedz pircējam (pakalpojuma saņēmējam), otrais eksemplārs paliek pārdevējam (pakalpojuma sniedzējam), trešais eksemplārs paliek kvīšu grāmatiņā (ja kvītis brošētas grāmatiņās) vai hronoloģiskā secībā tiek brošēts kalendāra gada ceturkšņa beigās (ja nepieciešams, agrāk).";

1.8. papildināt noteikumus ar 75.1, 75.2 un 75.3punktu šādā redakcijā:

"75.1 Pēc darījumu partnera pieprasījuma, ja tas ir tehniski iespējams, elektroniski sagatavotu reģistrēto kvīti nosūta uz darījumu partnera norādīto elektroniskās saziņas līdzekli vai izsniedz darījumu partnerim elektroniski sagatavotās reģistrētās kvīts izdrukātu kopiju papīra formā.

75.2 Elektroniski sagatavotās reģistrētās kvītis uzglabā elektroniskā formātā datubāzē, nodrošinot, ka tās netiek mainītas (labotas) un dzēstas (iznīcinātas).

75.3 Elektroniski sagatavoto reģistrēto kvīšu glabāšanas laiks ir trīs gadi. Nodokļu maksātājs, izmantojot Valsts ieņēmumu dienesta elektroniskās deklarēšanas sistēmu, informē Valsts ieņēmumu dienestu par elektroniski sagatavoto reģistrēto kvīšu datubāzes fizisko atrašanās vietu. Nodokļu maksātājs pēc Valsts ieņēmumu dienesta amatpersonas pieprasījuma nodrošina piekļuvi elektroniski sagatavoto reģistrēto kvīšu datiem. Nodokļu maksātājs informāciju par elektroniski sagatavoto reģistrēto kvīšu datu glabāšanas vietu Valsts ieņēmumu dienestam sniedz triju darbdienu laikā pēc datu glabāšanas uzsākšanas un, ja tiek mainīta datu glabāšanas vieta, triju darbdienu laikā pēc datu glabāšanas vietas maiņas.";

1.9. izteikt 78.4. apakšpunktu šādā redakcijā:

"78.4. izlietoto un anulēto kvīšu statuss (izlietots – "I", anulēts – "A"), kvīšu reģistrēšanas datums Valsts ieņēmumu dienestā, sērija, numuri (no–līdz), skaits un darījumu summa, kas norādīta izlietotajās un anulētajās kvītīs. Veselības aprūpes pakalpojumu sniedzējs minēto informāciju norāda par katru izsniegto un anulēto reģistrēto kvīti atbilstoši rekvizītiem, kuri noteikti šo noteikumu 71. punktā;";

1.10. papildināt 82.1. apakšpunkta ievaddaļu aiz vārda "pieprasījuma" ar vārdiem "bet veselības aprūpes pakalpojumu sniedzējs – katru darījumu";

1.11. papildināt noteikumus ar 82.1 un 82.2punktu šādā redakcijā:

"82.1 Veselības aprūpes pakalpojumu sniedzēji, saņemot samaksu par darījumiem skaidrā naudā vai ar maksājumu kartēm, vai izmantojot mobilās lietotnes, nodokļu un citu maksājumu reģistrēšanai var nelietot kases aparātus, hibrīda kases aparātus, kases sistēmas, specializētās ierīces vai iekārtas, darījumu apliecinot ar elektroniski sagatavotu reģistrēto kvīti, kuras numurs šo noteikumu 68.1punktā minētajā kārtībā ir saņemts Valsts ieņēmumu dienesta elektroniskās deklarēšanas sistēmā.

82.2 Pasta komersanti, saņemot samaksu par darījumiem pasta sūtījumu saņemšanas iekārtā ar maksājumu kartēm vai izmantojot mobilās lietotnes, nodokļu un citu maksājumu reģistrēšanai var nelietot kases aparātus, hibrīda kases aparātus, kases sistēmas, specializētās ierīces vai iekārtas, darījumu apliecinot ar elektroniski sagatavotu reģistrēto kvīti, kuras numurs šo noteikumu 68.1punktā minētajā kārtībā ir saņemts Valsts ieņēmumu dienesta elektroniskās deklarēšanas sistēmā.";

1.12. papildināt 84.9. apakšpunktu aiz vārdiem "valsts akciju sabiedrība "Ceļu satiksmes drošības direkcija"" ar vārdiem "un valsts sabiedrība ar ierobežotu atbildību "Autotransporta direkcija"";

1.13. svītrot 141.7punktu.

2. Šo noteikumu 1.2., 1.3., 1.4., 1.5., 1.6., 1.7., 1.8., 1.9., 1.10. un 1.11. apakšpunkts stājas spēkā 2019. gada 1. februārī.

Ministru prezidents Māris Kučinskis

Finanšu ministre Dana Reizniece-Ozola